300 มหาศึกกำเนิดอาณาจักร
300 มหาศึกกำเนิดอาณาจักร ( ) เป็นภาพยนตร์ประวัติศาสตร์/สงคราม/จินตนิมิต กำกับโดยโนม เมอร์โร ร่วมอำนวยการสร้างและเขียนบทโดยแซ็ค สไนเดอร์ โดยอิงจากหนังสือการ์ตูนชื่อ Xerxes ของแฟรงก์ มิลเลอร์ ภาพยนตร์เรื่องนี้เป็นภาคต่อจาก 300 ขุนศึกพันธุ์สะท้านโลก โดยดำเนินเรื่องก่อน ระหว่าง และหลังเหตุการณ์หลักของภาพยนตร์นั้น และเป็นการเล่าเรื่องแบบสมมติของยุทธนาวีที่อาร์ทีมีเซียมและยุทธนาวีที่ซาลามิสในสงครามกรีก-เปอร์เซีย นำแสดงโดยซัลลิแวน สเตเพิลตัน, อีวา กรีน, ลีนา ฮีดดี, ฮันส์ แมทีสัน, เดวิด เวนแฮมและโรดรีกู ซานโตรู
300 มหาศึกกำเนิดอาณาจักร ออกฉายในประเทศสหรัฐอเมริกาเมื่อวันที่ 7 มีนาคม ค.ศ. 2014 โดยวอร์เนอร์บราเธอส์พิคเจอส์ ได้เสียงวิจารณ์ผสม โดยนักวิจารณ์ต่างชื่นชมฉากแอกชัน ดนตรีประกอบ ภาพยนตร์ เอฟเฟกต์ภาพ และการแสดงของกรีน แต่กลับวิจารณ์เนื้อเรื่อง การแสดงของสเตเพิลตัน และฉากเลือดสาดที่เกินจริง ภาพยนตร์นี้ประสบความสำเร็จในบอกซ์ออฟฟิศ โดยทำรายได้ทั่วโลกที่ 337 ล้านดอลลาร์สหรัฐ จากต้นทุน 110 ล้านดอลลาร์สหรัฐ
เรื่องย่อ
ราชินีกอร์โกแห่งสปาร์ตาเล่าเรื่องยุทธการที่มาราธอนให้ทหารของพระองค์ฟัง ราชินีกอร์โกเล่าว่ากษัตริย์ดารีอัสถูกเธมิสโตคลีส แม่ทัพชาวเอเธนส์ปลงพระชนม์เมื่อ 10 ปีก่อนโดยมีเซอร์ซีส พระราชโอรสของกษัตริย์ดารีอัสอยู่ในเหตุการณ์ หลังกษัตริย์ดารีอัสเสด็จสวรรคต อาร์เทมีเชีย แม่ทัพของฝ่ายเปอร์เซียบอกเซอร์ซีสว่า "มีแต่เทพเจ้าเท่านั้นที่สยบกรีกได้" และส่งเซอร์ซีสไปที่ถ้ำกลางทะเลทรายเพื่อทำพิธีให้เซอร์ซีสกลายเป็น "ราชาเทพ" เซอร์ซีสกลับมาและประกาศสงครามกับกรีกเพื่อล้างแค้นให้พระราชบิดา
เมื่อฝ่ายเปอร์เซียเดินทัพมาถึงเทอร์มอพิลี เธมิสโตคลีสปรึกษากับที่ประชุมและเสนอให้จัดกองเรือเพื่อต่อต้านเปอร์เซีย เธมิสโตคลีสเดินทางไปที่สปาร์ตาเพื่อขอความช่วยเหลือจากกษัตริย์เลโอไนดัส แต่พบราชินีกอร์โกซึ่งปฏิเสธไม่ร่วมเป็นพันธมิตรกับเอเธนส์ ต่อมาเธมิสโตคลีสพบกับสคิลเลียส ซึ่งลอบเข้าไปสืบข่าวฝ่ายเปอร์เซีย สคิลเลียสเล่าว่าอาร์เทมีเชียเป็นชาวกรีก แต่ครอบครัวของเธอถูกทหารกรีกฆ่าตาย ส่วนเธอถูกส่งไปเป็นทาส ต่อมาได้รับความช่วยเหลือจากทูตชาวเปอร์เซียที่ฝึกให้เธอกลายเป็นนักรบและรับใช้กษัตริย์ดารีอัส สคิลเลียสยังบอกอีกว่าตอนนี้กษัตริย์เลโอไนดัสและทหาร 300 นายกำลังเดินทัพไปที่เทอร์มอพิลี
เธมิสโตคลีสนำกองเรือ 50 ลำไปทำการรบที่อาร์ทีมีเซียมในทะเลอีเจียน วันต่อมา เธมิสโตคลีสล่อทัพเรือเปอร์เซียเข้าไปติดกับแล้วทำลายทัพเปอร์เซียจนย่อยยับ อาร์เทมีเชียซึ่งประทับใจในความสามารถของเธมิสโตคลีสขอพบเขา ทั้งสองพบกันบนเรือเปอร์เซียและมีเพศสัมพันธ์กัน อาร์เทมีเชียพยายามโน้มน้าวให้เธมิสโตคลีสย้ายข้าง แต่เธมิสโตคลีสปฏิเสธ

ต่อมาฝ่ายเปอร์เซียใช้แผนปล่อยน้ำมันลงทะเลและให้ทหารว่ายไปขึ้นเรือกรีกเพื่อระเบิดเรือ แต่กลับทำให้เรือทั้งสองฝ่ายระเบิด เธมิสโตคลีสถูกแรงระเบิดจนกระเด็นตกน้ำ แต่ได้รับความช่วยเหลือจากเอสคิลัส เธมิสโตคลีสพบว่าฝ่ายตนเหลือเรืออยู่ 6 ลำและทหารไม่กี่ร้อยคนที่รอดจากการปะทะกันก่อนหน้า
แด็กซอส แม่ทัพชาวอาร์คาเดียเดินทางมาบอกเธมิสโตคลีสว่ากองทัพสปาร์ตา 300 นายที่เทอร์มอพิลีถูกฆ่าทั้งหมด เธมิสโตคลีสกลับไปที่เอเธนส์และพบกับเอฟิอัลทีส คนค่อมผู้ทรยศกองทัพสปาร์ตาที่เทอร์มอพิลี เอฟิอัลทีสบอกเธมิสโตคลีสว่าเซอร์ซีสกำลังเดินทัพมาที่เอเธนส์และจะเผาที่นี่ให้เป็นจุล แต่เธมิสโตคลีสตอบกลับไปว่าจะรวบรวมกองเรือเพื่อสู้กับฝ่ายเปอร์เซียที่อ่าวซาลามิส เธมิสโตคลีสไปที่สปาร์ตาและคืนดาบของกษัตริย์เลโอไนดัสให้ราชินีกอร์โก พร้อมทั้งขอให้พระองค์ช่วยเหลือทัพกรีกเพื่อเป็นการล้างแค้นให้พระสวามี
กองทัพของเซอร์ซีสมาถึงเอเธนส์และฆ่าผู้คน พร้อมกับเผาเมือง เมื่ออาร์เทมีเชียรู้ข่าวว่าเธมิสโตคลีสยังไม่ตาย เธอสั่งให้กองเรือเตรียมพร้อมทำศึก เซอร์ซีสพยายามเตือนว่านี่อาจเป็นกลลวง แต่อาร์เทมีเชียไม่ฟัง ทัพเรือฝ่ายกรีกและเปอร์เซียปะทะกันที่อ่าวซาลามิส เธมิสโตคลีสและอาร์เทมีเชียสู้กันจนได้รับบาดเจ็บทั้งคู่ ในตอนนั้นราชินีกอร์โกนำกองเรือของพันธมิตรกรีกมาช่วยเธมิสโตคลีส เธมิสโตคลีสสั่งให้อาร์เทมีเชียยอมจำนนแต่เธอปฏิเสธ จึงถูกเธมิสโตคลีสแทงจนตาย ภาพยนตร์จบลงเมื่อกองเรือพันธมิตรของกรีกร่วมกันโจมตีฝ่ายเปอร์เซีย

นักแสดง
* ซัลลิแวน สเตเพิลตัน รับบท เธมิสโตคลีส แม่ทัพชาวเอเธนส์
* อีวา กรีน รับบท อาร์เทมีเชีย แม่ทัพฝ่ายเปอร์เซีย
** เคตลิน คาร์ไมเคิล รับบท อาร์เทมีเชียในวัย 8 ปี
** เจด ชิโนเวธ รับบท อาร์เทมีเชียในวัย 13 ปี
* ลีนา ฮีดดี รับบท ราชินีกอร์โกแห่งสปาร์ตา
* โรดรีกู ซานโตรู รับบท จักรพรรดิเซอร์ซีสแห่งเปอร์เซีย
* ฮันส์ แมทีสัน รับบท เอสคิลัส 
* เดวิด เวนแฮม รับบท ดิลีออส
* คัลแลน มัลวีย์ รับบท สคิลเลียส
* ยิกัล นาออร์ รับบท จักรพรรดิดาไรอัสที่ 1 พระราชบิดาของจักรพรรดิเซอร์ซีส 
* ปีเตอร์ เมนซาห์ รับบท ทูตชาวเปอร์เซีย / ผู้ดูแลอาร์เทมีเชีย
* เจอราร์ด บัตเลอร์ รับบท กษัตริย์เลโอไนดัสแห่งสปาร์ตา (ภาพย้อนหลัง) 
* แอนดรูว์ พลีวิน รับบท แด็กซอส แม่ทัพชาวอาร์คาเ
ไนดัสแห่งสปาร์ตา (ภาพย้อนหลัง) 
* แอนดรูว์ พลีวิน รับบท แด็กซอส แม่ทัพชาวอาร์คาเดีย
* แอนดรูว์ เทียร์แนน รับบท เอฟิอัลทีส
ความถูกต้องทางประวัติศาสตร์
Alex von Tunzelmann นักวิจารณ์ภาพยนตร์ประวัติศาสตร์ของเดอะการ์เดียน ทำลายความน่าเชื่อถือทางประวัติศาสตร์ของภาพยนตร์เรื่องนี้ โดยจัดให้อยู่ในประเภท "ระดับประวัติศาสตร์: ไม่ผ่าน" เธอได้ระบุถึงความคลาดเคลื่อนทางประวัติศาสตร์จำนวนมากในภาพยนตร์ รวมถึงฉากสำคัญที่เธมิสโตคลีสสังหารดาไรอัสมหาราชในยุทธการที่มาราธอน แม้ว่าพระองค์ไม่ได้เสด็จมาและสวรรคตด้วยสาเหตุธรรมชาติเพียงไม่กี่ปีต่อมา Tunzelmann ยังอ้างถึงผู้เขียนและนักประวัติศาสตร์เรื่อง Persian Fire อย่างทอม ฮอลแลนด์ ซึ่งเป็นผู้แปลหนังสือ Histories ของเฮอรอโดทัส และเป็นผู้เชี่ยวชาญด้านสงครามกรีก-เปอร์เซีย เหมือนกับการเปรียบเทียบภาพยนตร์เรื่องนี้กับจินตนาการอันไร้ขอบเขตที่
ีก-เปอร์เซีย เหมือนกับการเปรียบเทียบภาพยนตร์เรื่องนี้กับจินตนาการอันไร้ขอบเขตที่เข้ามาแทนที่ความเป็นจริงทางประวัติศาสตร์
พอล คาร์ตเลดจ์ ศาสตราจารย์ด้านวัฒนธรรมกรีกจากมหาวิทยาลัยแคมบริดจ์ กล่าวว่าภาพยนตร์มีความคลาดเคลื่อนหลายอย่าง เช่น กษัตริย์ดาไรอัสที่ 1 ไม่ได้ถูกปลงพระชนม์ในยุทธการที่มาราธอน และพระองค์กับเซอร์ซีส พระราชโอรสก็ไม่ได้อยู่ในสมรภูมิดังกล่าว รวมถึงอาร์เทมีเชียซึ่งตามประวัติศาสตร์แล้วเป็นราชินี และไม่ใช่ทาสกำพร้าผู้ถูกทรมาน อันที่จริงได้โต้แย้งการล่องเรือเข้าไปในช่องแคบและรอดชีวิตจากสงครามเปอร์เซียมาได้ นอกจากนี้ กองเรือสปาร์ตาส่งเรือรบเพียง 16 ลำให้กับกองเรือกรีก 400 ลำ ในฉากการต่อสู้ตอนจบ ไม่ได้มีจำนวนมากมายเหมือนในภาพยนตร์
นักวิจารณ์บางคนระบุภาพยนตร์นี้เป็นตัวอย่างของอาการกลัวอิหร่าน Tunzelmann พบว่าภาพยนตร์เรื่องนี้เป็น "การนำเสนอคตินิยมแบบตะวันออกที่ยิ่งใหญ่อลังการเช่นเดียวกับ [ภาคก่อน]" Lloyd Llewellyn-Jones ศาสตราจารย์ด้านประวัติศาสตร์โบราณแห่งมหาวิทยาลัยคาร์ดิฟฟ์ กล่าวว่า "แท้จริงแล้ว ชาวเปอร์เซียใน 300 มหาศึกกำเนิดอาณาจักร ยังคงเป็นตัวแทนภาพจำเจของคตินิยมแบบตะวันออกทุกรูปแบบที่จินตนาการได้ พวกเขาทั้งเสื่อมทรามและเสพสุขเกินควร ขณะเดียวกันก็อ่อนแอและขี้ขลาด พวกเขาไม่อาจเอาชนะสงครามได้หากปราศจากความช่วยเหลือจากชาวกรีกผู้ทรยศ คือ: อาร์เทมีเชีย หญิงสาวที่แต่งกายเหมือนซีน่า เจ้าหญิงนักรบ แต่หัวใจของเธอกลับถูกครอบงำด้วยความปรารถนาในอำนาจและการทำลายล้างอย่างบ้าคล